Ülalsõiduteega betoonkaarsild

pisi|Salginatobelbrücke Šveitsis Graubündenis (1930; kaarava 90 m; projekti autor Robert Maillart)
pisi|Pi Kuni sild Tais Bangkokis (valminud 1911)

Ülalsõiduteega betoonkaarsild on ülalsõiduteega betoonkaarsild.

Ülalsõiduteega kaarsildade eelkäijad olid kivikaarsillad. Maailma vanim säilinud lahtiste viklitega segmentkaarne Anji sild Hiinas Hebeis ehitati 7. sajandi alguses. Sama tüüpi 20. sajandi alguses valminud suureavaliste kivikaarsildade (näiteks Adolphe sild Luxembourgis ja Friedensbrücke Plauenis) sildeavad ületasid 80-meetrise pikkuse. 

Varased kaarsillad
1910. aastal valmis Uus-Meremaal Aucklandis raudbetoonist ülalsõiduteega Graftoni sild, mille 97-meetrine peasille oli valmimishetkel betoonkaarsildadest maailmas pikim.

1911. aastal ehitati Tais Bangkoki kesklinnas betoonist jalgsild Pi Kun dekoratiivste postidega, mis tänapäeval on ajaloomälestis. Samal aastal valmis jalgsild Roomas üle Tiberi jõe – François Hennebique'i patendi järgi ehitatud 100-meetrise sildeavaga Ponte del Risorgimento (valmimishetkel sildeulatuselt maailma pikim betoonkaarsild) .

Aastatel 1910–1920 ehitati hulk tähelepanuväärseid raudbetoonist tehtud kaarsildu Ameerika Ühendriikides, sealhulgas Monroe Streeti sild (peasille 86 m) ja Sunset Boulevardi sild Washingtonis, Fernbridge Californias, Colorado Streeti sild Pasadenas (peasille 71 m), Big Black River Railroad Bridge Mississippis ning Detroiti-Superiori sild Clevelandis.

Euroopas lõid sellal oma esimesi betoonkaarsildu Eugene Freyssinet (Pont de la Libération Prantsusmaal Lot-et-Garonne'is (peasille 96 m) ja Robert Maillart (Zuozi sild Graubündenis, valminud 1901).

Freyssinet ja Maillart
Freyssinet' ja Maillarti peateosed sillaehituses sündisid 1930. aastal, kui valmisid Prantsusmaal Bresti lähedal Plougasteli sild (silded 130 m) ja  
Šveitsis Graubündenis Salginatobelbrücke (kaarava 90 m).

Suureavalised kaarsillad
Suure sildeavaga betoonkaarsildadest on silmapaistvad näiteks 1943. aastal ehitatud Sandö sild Rootsis Västernorrlandis (sille 264 m), 1963. aastal valminud Arrábida sild Portugalis Portos (sille 270 m) ja 1964. aastal valminud Gladesville'i sild Austraalias Sydneys (sille 305 m).

Tänapäeval ehitakse arvukalt suureavalisi kaarsildu Hiinas.

Pikima sildega betoonkaarsillad maailmas on ülalsõiduteega sillad Hiinas: 1997. aastal ehitatud Wanxiani sild Chongqing Shis (sille 420 m) ja 2016. aastal valminud Qinglongi raudteesild Hubeis (sille 455 m). Enne neid oli pikim 1980. aastal ehitatud 390-meetrise peasildega Krki sild Horvaatias.

Baltimaades
Baltimaades on tähelepanuväärseid ülalsõiduteega betoonkaarsildu Kuradisild Tartus (valminud 1913), Sindi-Lodja sild Edela-Eestis (1933; projekti autor Nikolai Leyden), Sigulda sild Lätis üle Koiva jõe (1937; projekti autor Kārlis Gailis) ja 83 m sildeavaga Ogre jalakäijate sild Lätis (1966).

Ülalsõiduteega betoonkaarsildu
Ameerika Ühendriikides
pisi|Monroe Streeti sild USA-s Washingtonis (valminud 1911)
pisi|Key Bridge Washingtonis (valminud 1923)

Hiinas

Venemaal ja Ukrainas

Baltimaades

Mujal maailmas
pisi|Sandö sild Rootsis Västernorrlandis (valminud 1943; sille 264 m)
pisi|Gladesville'i sild Austraalias Sydneys (valminud 1964; sille 305 m)

Viited

Kategooria:Sillatüübid